Svalbardposten

Svalbardposten er ei vekeavis som blei skipa i november 1948. Avisa kjem ut kvar fredag i Longyearbyen på Svalbard. Svalbardposten er den nordlegaste avisa i verda og har eit opplag som er høgare enn talet på husstandar på Svalbard.

Avisa i dag   
Avisformatet er A4, noko som har sitt utspring frå då avisa blei trykt på Svalbard i eiga presse. Sidan 1996 er avisa trykt på fastlandet, men i same format som tidlegare. I dag trykkjer ein Svalbardposten i Tromsø. Avisa har fem tilsette, der tre jobbar i redaksjonen. Avisa har for det meste saker knytt til stadane Longyearbyen, Svea, Barentsburg og Ny-Ålesund. Svalbardposten har fått utmerkinga «Årets lokalavis» av Landslaget for Lokalaviser tre gonger, seinast i 2010.

Historie   
Svalbardposten oppstod som ei veggavis, med normalt fire sider som blei slåtte opp på brakkene med Velferdsrådet på Svalbard som utgjevar. Ho er blitt omtala som «til tider artig», men med «ganske lite informasjon og seriøsitet» og svært lite lokalstoff. Avisa kom ut ein gong kvar veke mellom september og mai. Svalbardrådet vart skipa i 1971 og tok over som utgivar av avisa. Det førte med seg ei profesjonalisering av drifta. med meir og tyngre journalistikk, bilete og annonser. Utgivingsdagen var annakvar laurdag. Redaktørstillinga tilsetjast på åremål med inntil fire års tenestetid.

Sidan 1986 har Svalbardposten kome ut kvar fredag heile året. Etter økonomiske vanskar mot slutten av 1980-åra blei det gjort fleire omorganiseringar for å berge drifta. Justisdepartementet blei i røynda ansvarleg utgivar, ei rolle som blei endra i 1992 då Stiftelsen Svalbardposten blei skipa for å ha rolla som utgivar. Justisdepartementet skaut likevel inn grunnkapitalen til stiftinga. I 1996 blei drifta omorganisert nok ein gong, denne gongen til aksjeselskap ved opprettinga av Svalbardposten AS. Dette blei gjort for at avisa kunne få pressestønad. Svalbardposten AS har skrive ut ein aksje på 500 000 kroner, og aksjen tilhøyrer Stiftelsen Svalbardposten. I 1997 lanserte Svalbardposten eiga nettutgåve. I september 2012 la avisa om nettutgåva med betaling for nettnyhende.

Opplagstal

Redaktørar
 Kjartan Olsen 1948–1949
 Thoralv Lund 1949–1950
 Alf Sørensen 1950–1951
 Arne Aulie 1951–1953
 Karl Nusser 1953–1954
 Øyvind Haddeland 1954–1955
 Hans Engebretsen 1955–1956
 C. E. Sollie 1956–1957
 Einar Nesje 1957–1958
 K. R. Nordbøe 1958–1959
 Odd Sverre Knutsen 1959–1960
 Alf E. Heggelund 1960–1961
 Hans Engebretsen 1961–1964
 Svein Jensen 1964–1966
 Odd Madsen 1966–1967
 Herleiv Alvheim 1967–1971
 Erik Gabrielsen 1971–1972
 Gudbrand Grøt 1972–1973
 Herleiv Alvheim 1973–1976
 Bjørn Hansen 1976–1977
 Otto Risanger 1977–1978
 Lilleba Knudsen (kst. 1978)
 Kristian Hus 1978–1979
 Kjetil Anthonsen 1979–1980
 Pål Skogmo 1980–1983
 Vibjørn Madsen 1983–1984
 Svein Haaland 1984–1986
 Mette Bleken 1986–1989
 Kjetil Anthonsen 1989–1991
 Tor Ole Ree 1991–1995
 Kjetil Anthonsen 1995–1997
 Nils Lorentsen 1997–1999
 Arne O. Holm 1999–2002
 Torbjørn Pedersen 2002–2004
 Birger Amundsen 2004–2013
 Eirik Palm 2013–2016
 Kristin Røsvik 2016–

Bakgrunnsstoff
 Svalbardposten

Kjelder 

Norske lokalaviser
Norske aviser etter namn
Longyearbyen
Skipingar i 1948
Norske aviser på Svalbard